RESEP: Gelukkie bring wildspastei in 'n pot | Netwerk24
Deur Lise Beyers 04 Augustus 2020 05:01
My jaarliks Namibië-jagtog is ook 'n slagoffer hiervan en die afgelope ruk hou ek maar oë en ore oop vir waar ek wildsvleis in die hande kan kry. Winter is immers nie winter sonder 'n bietjie wildsvleis byderhand nie.
En toe val 'n onverwagte gelukkie in my skoot met 'n skelm jagtog in die Karoo. Sjuut asseblief hieroor. Huidiglik het die leiers van die land immers die meeste van ons daartoe gedwing om 'n onwettige bestaan te voer.
Winter is nie winter sonder 'n wildspastei nie.Foto: VERSKAF
Maar hieroor gee ek nie om nie, solank ek wildspastei kan maak.
2 kg wildstowevleis soos skenkels
500 g vet lamstowevleis
onversoete kakaopoeier (op­sioneel)
Verhit 'n bietjie olie in 'n pot en braai die vleis oor hoë hitte. As die vleis effe bruin is, voeg die ui by en roer tot sag.
Dan kom twee teelepels koljander en vier heel naeltjies by, die lourierblare, sout en peper na smaak, rooiwyn, asyn, sowat twee eetlepels worcestersous en die fyn gerasperde skil van die suurlemoen.
Laat prut ongeveer twee uur lank totdat die vleis van die bene af val. As die vloeistof ná 'n tydjie te min lyk, voeg jy water by – jy wil 'n souserige pastei hê.
Laat die pot effe afkoel en haal al die vleis van die bene af. Voel goed daardeur met jou vingers vir beentjies, en verwyder ook die naeltjies en blare.
Vir 'n lekker ryk sous:
Neem 'n eetlepel kakaopoeier en voeg 'n bietjie van die vleissous daarby sodat dit kan oplos. Roer hierdie pasta nou goed deur die pasteivleis.
Jy wil ook heelwat sous hê vir die kors, wat netnou gaan bykom. Voeg dus nog 'n bietjie wyn by indien nodig.
Slap deegkors: Ek het al jare gelede verlief geraak op hier maklike kors en gebruik dit vir die meeste van my pasteie.
Klits die olie en melk saam. Voeg hierby die bruismeel, twee teelepels bakpoeier, een teelepel elk mosterdpoeier, gemengde kruie en sout. Meng alles deeglik saam.
Giet die deeg eweredig oor die wildsvleis in die pot of oondskottel. As jy oor die kole pot maak, sit die deksel op en nes met 'n potbrood, plaas 'n hopie kole daarop. Indien jy hom in die oond bak, bak hom op 180° C